Juba aastast 2013 toimuv kardispordi sari Talendid Rajale on mõeldud alustavatele lastele vanuses kuni 10 aastat ja kuni 12 aastat. Sarja idee on kardispordi tutvustamine ja kandepinna laiendamine, et avada uutele talentidele uks võistlussporti.
#000002
Kõikidele osalejatele, kellel on huvi, pakuvad Eesti Kardiliidu liikmesklubid väljaspool võistlusi tasuta võimaluse testida vanusele vastavat võistluskarti ja annavad nõu võistlusspordiga alustamiseks. Täpsem info sarja kohta ja registreerimine SIIN.
#000005
Järgi võistlussõite algusega kell 11.00 kohapeal või otseülekandena sport.postimees.ee.
#000008
Eesti Kardiliit väärtustab haridust. Ega asjata öelda, et tark sõit on kiire sõit. Just hariduse väärtustamiseks seisab Kardiliit koolidele lähedal. Möödunud aasta tarkusepäeval kinkisid noored kardisportlased oma koolidele kardispordi aastaraamatu 2022.
#000009
Kuna 2023. aasta on koolides liikumisaasta, kutsuvad kardipoisid ja -tüdrukud oma koolides liikumisaastale viidates sõpru ühinema talendisarjaga. Korraldajad on pannud sarja kokkuvõttes kolmele kõige enam punkte teeninud koolile välja eriauhinnad.
#000010